Milan Dubec

Milan Dubec (* 27. september 1980, Žilina) je slovenský podnikateľ, vizionár, investor a filantrop, ktorý vlastní a riadi projekty v developmente, online a médiách.

Je zakladateľom viacerých úspešných portálov ako Azet.sk, Aktuality.sk, Pokec.sk alebo Bistro.sk a spolumajiteľom viacerých ďalších úspešných firiem na Slovensku (napríklad GoodRequest, ELV.AI, Zilinak.sk). 

1. júna 2016 spoločnosť Azet.sk, a. s. fúzovala s Ringier Axel Springer Slovakia, ktorá bola súčasťou švajčiarsko-­nemeckej vydavateľskej skupiny Ringier Axel Springer Media AG aby sa stala najväčším prevádzkovateľom internetového obsahu na Slovensku. Milan Dubec, ktorý týmto získal významný vplyv v novembri 2017 už ako predstaviteľ Ringier Axel Springer Slovakia, a. s. potvrdil, že predáva denník Nový Čas aj týždenník Nový Čas Nedeľa, ako aj ich online rozšírenia spoločnosti FPD Media finančníka Antona Siekela. 

Bistro.sk rozbiehal Dubec ešte ako vtedajší CEO Ringier Axel Springer SK  V roku 2021 mala hodnotu takmer 50 miliónov eur a Ringier Axel Springer Media ju predáva amsterdamskej spoločnosti Just Eat takeaway.com.

Dubec je naďalej akcionárom multimediálneho vydavateľstva Ringier Slovakia, výkonným riaditeľom developerskej spoločnosti Reinoo, a.s. a investorom do technologických start-upov.

V uplynulých rokoch bola jeho aktivita cielená najmä na mesto Žilina, kde investuje do výstavby administratívnych a rezidenčných budov s dôrazom na udržateľnosť, ekologické riešenia a podporu zelene v meste.

V roku 2022 mu redakcia magazínu Forbes Slovensko udelila titul Osobnosť roka 2022.

 Životopis 
Ako šestnásťročný založil prvý internetový portál s cieľom poskytnúť priestor pre stretávanie sa v online priestore – Zoznamka.sk. Táto stránka bola neskôr spojená s platformou Pokec.sk, ktorá je dodnes jednou z najnavštevovanejších online komunít na Slovensku.Milan Dubec – Oficiálna stránka: Zakladateľ projektov 

Založil coworkingové centrum Banka Žilina v historickej budove bývalej banky na Legionárskej ulici v Žiline, ktorú vlastní. V roku 2015 začal spoluprácu s Vedecko-technologickým parkom (VTP) Žilina, ktorú od roku 2001 prevádzkuje Slovak Business Agency.

V roku 2021 založil Nadáciu Milana Dubca, ktorá podporuje diskusiu a iniciatívy v oblasti klimatickej krízy, vzdelávania a demografickej zmeny. Svojimi aktivitami nadväzuje na zelené projekty, ktorým sa dlhodobo venuje. Nadácia vyhlasuje na ročnej báze grantový program #krajsievmeste, kde podporuje projekty zamerané na obnovu zanedbaných verejných priestorov, zeleň a komunitný život v meste Žilina. 

Podnikateľ a akcionár Milan Dubec kúpil menšinový podiel (1,5 %) vo vydavateľstve Petit Press, ktoré patrí medzi významné slovenské vydavateľstvo multimediálnych produktov a služieb. Transakcia bola medializovaná v októbri 2023.Adam Valček, “Milan Dubec prevzal minoritný podiel v Petit Presse”, Trend, 10. 10. 2023. 

V roku 2023 sa objavil v relácii Jama levova od TV Markíza, v ktorej účastníci predstavujú svoj podnikateľský nápad. Päť investorov sa musí rozhodnúť, do ktorého podnikateľského projektu investujú vlastné peniaze. V tejto úlohe pokračoval aj v ďalších ročníkoch – v roku 2024 aj 2025 – ako stabilná súčasť tímu investorov.

 Podcast Money Talk Milan Dubec 
Od decembra 2023 vydáva vlastný podcast Money Talk Milan Dubec, v ktorom zdieľa skúsenosti z podnikania, investovania a života. Svojím motom vystihol zámer jasne a autenticky: „Robím to, čo ma baví – lebo mám finančnú slobodu. A verím, že každý, kto chce, si k nej môže nájsť svoju cestu. Preto zdieľam … Úprimne, priamo a s chuťou pomôcť.“Slovenské podcasty – Money Talk Milan Dubec, od 29. decembra 2023

V roku 2025 získal ocenenie v kategórii „Najlepší biznisový podcast roka“ v ankete Podcast roka, organizovanej portálom Podcastroka.sk.Podcast roka 2025 – Víťazi, kategória Najlepší biznisový podcast – 1. miesto: Money Talk Milan DubecMilan Dubec LinkedIn – „Podcast roka 2025 – ĎAKUJEME!“

 Titulky Forbes 
Milan Dubec sa objavil na titulke slovenského vydania magazínu Forbes trikrát:Forbes Slovensko – Február 2025: Money Maker Milan Dubec

 apríl 2016 – na obálke ako „Nové časy otca Pokecu“, predstavený ako šéf a spoluvlastník Ringier Axel Springer Slovensko.Forbes Slovensko – Apríl 2016: Nové časy otca Pokecu
 december 2022 – titulná osobnosť magazínu Forbes ako „Osobnosť roka“ za podporu Ukrajiny a technologické iniciatívy.Forbes Slovensko – Osobnosť roka 2022: Milan Dubec
 február 2025 – titulka magazínu Forbes ako „Money Maker“, venovaná jeho posunu z online priestoru do realitného biznisu a portfóliu v hodnote 160 miliónov eur.

 Referencie 

Kategória:Slovenskí podnikatelia
Kategória:Osobnosti zo Žiliny